༤༤༢༽༄། ། གནོད་སྦྱིན་གྱི་སྡེ་དཔོན་ནོར་བུ་བཟང་པོའི་གཏོར་ཆོག་ཁ་ཟས་ཕུད་གཏོར་བྱེད་ཐབས་ཕ་མ་གཉིས་ཀྱི་གདམས་ངག་མ་ཎི་བྷ་དྲ། ། »» ཕ་མ་གཉིས་ཀྱི་གདམས་ངག་ནི། དང་པོར་སེམས་བསྐྱེད་ནས། ཡི་དམ་གྱི་ལྷར་བསྒོམ། ཁ་ཟས་ཅི་ཟ་བའི་ཕུད་ལ། བླ་མ་དང་དཀོན་མཆོག་ལ་ཅུང་ཟད་ཕུལ་བའི་རྗེས་ལ་གཏོར་མའི་རྒྱུ་དུམ་ཞིག་ཕུད་ལ་སྡེར་མའི་གྲྭར་བཞག་ནས་ཟ་འཐུང་ནམ་ཚར་བའི་དུས་སུ། གཏོར་གཞོང་ཞིག་གི་ནང་དུ་ཟན་དུམ་དེ་བཅུག་ནས། གནོད་སྦྱིན་གྱི་སྡེ་དཔོན་ཆེན་པོ་བྱང་ཆུབ་སེམས་དཔའ་ནོར་བུ་བཟང་པོ་ལ། ཡེ་ཤེས་ཀྱི་བདུད་རྩི་དགོས་འདོད་ཀྱི་དངོས་པོ་མཐའ་དག་ཏུ་བསམས་ནས། སྔགས་འདིས་དབུལ་བར་བྱ་སྟེ། ། ཨོཾ་མ་ཎི་བྷ་དྲ་ཧཱུྂ། ཞེས་ལན་བདུན་བརྗོད། སེ་གོལ་བདུན་གཏོགས་ནས་དེའི་རྗེས་ལ་མདོ་གདོན། གཏོར་མ་གཙང་སར་དབུལ། དགེ་བའི་རྩ་བ་བསྔོ། དཀོན་མཆོག་ལ་མཆོད་པ། ལོང་སྤྲང་ལ་ཡོན། སྐྱེས་བུ་དམ་པ་ལ་བླའི་མཆོད་གནས་སུ་བྱེད་པ་ནི་དམ་ཚིག་གོ། ། ། །««